Zápal priedušiek
Pekný deň prajem ,dcéra 18 má zápal priedušiek a odporučili jej solmucol ,je vhodný aj keď má zmiešaný kašeľ ,ráno vlhký ,ale potom suchy ..Ďakujem pekne ,a tiež má Sumamed 500mg ,a boli ju v krížoch veľmi.ďakujem
Dobrý deň,
ďakujeme za Vašu otázku.
Liek Solmucol obsahuje liečivo N-acetylcysteín, ktorý sa používa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, teda na podporu vykašliavania. V prípade zvýšeného dráždenia na kašeľ, ktorý je spôsobený zatekaním hlienov najmä v ľahua, možno kombinovať Solmucol s prípravkom na utlmenie kašľu, ktorý sa podá pred spaním. Ich súbežné podanie sa neodporúča. Solmucol podávajte cez deň a na noc môžete podať napríklad sirup
Tussical
. Pôsobí proti suchému dráždivému kašľu rôzneho pôvodu. Tussical obsahuje liečivo butamirátium-dihydrogen-citrát, ktoré patrí do skupiny liečiv nazývaných antitusiká (liečivá tlmiace kašeľ). Odporúča sa dodržať časový rozostup medzi podaním Solmucolu a sirupu Tussical približne 6 hodín.
Medzi antibiotikom Sumamed a Solmucolom, či sirupom Tussical nedochádza k žiadným interakciám. Kombinácia je teda bezpečná.
Prajem pekný zvyšok dňa.
S pozdravom,
PharmDr. Anna Pacalajová